TV-yhtiö Discovery Communications osti koko Euroopan kattavan esitysoikeideuden olympialaisiin Kansainväliseltä Olympiakomitealta (KOK) 1,3 miljardilla eurolla. Yle on kuitenkin nyt ostanut Suomen kattavan esitysoikeuden osittain Discoveryltä Sopimuksen ulkopuolelle on kuitenkin jätetty olympiajääkiekko, jota Discovery aikoo esittää omalla TV5-televisiokanavalla ja Eurosport-maksukanavilla. Käytännössä tämä tarkoittaa sitä, että Leijonien olympiapelit eivät näy antennitelevisioverkossa Iisalmen, Pihtiputaan ja Viitasaaren ympäristössä. Antenniverkkoyhtiö Digitan karttapalvelun mukaan TV5 ei näkyisi myöskään Kalajoen ympäristössä eikä isossa osaa Lappia.Discovery pitää itsellään myös oikeuden esittää vuoden 2018 olympialaisista mitä tahansa sisältöä primetime-aikaan niin, ettei Yle voi esittää samanaikaisesti samaa sisältöä. Vuoden 2020 olympialaista Discoveryllä on kaksi lajia yksinoikeudella niin, ettei kumpikaan ole yleisurheilua, mutta sillä on silti mahdollisuus esittää halutessaan myös yleisurheilua tai mitä tahansa muuta lajia.Lisätty tietoa esitysoikeuksien jakaantumisesta ja poistettu virheellinen tieto, että Discoveryn olisi ollut pakko lisensioida oikeuksia eteenpäin.